Ziua Poliției Române, sărbătorită în toată țara. În unele orașe au fost organizate evenimente sociale
Ziua Poliției Române a fost sărbătorită în toată țara. Au trecut 202 ani de la înființarea instituției.
La Vaslui a fost organizat un bal de caritate cu această ocazie. Donațiile strânse vor ajunge la un cămin pentru bătrâni.
La Bistrița-Năsăud, sute de elevi au vizitat sediul Inspectoratului pentru a vedea cum lucrează polițiștii.
Sute de copii au fost pentru câteva ore polițiști. Au luat amprente, au prins vitezomani cu radarul și au tras cu arma.
Fetiță: "Era să nimeresc centrul țintei, dar am fost aproape. Șa mulți ani Poliției! Să fie sănătoși și să prindă mulți infractori".
Copil: "Mașina Poliției îmi place că are girofar".
Adolescenții au fost atrași mai ales de armamentul de la operațiuni speciale.
Crina Sârb, purtător de cuvânt IPJ Bistrița Năsăud: "Sărbătorim 202 ani de Poliția Română și ne aflăm în mijlocul comunității noastre pentru a sărbători acest lucru, ne bucurăm că au venit în număr atât de mare foarte mulți copii, dar și adulți".
La Vaslui, ziua Poliției Române a fost marcată cu un bal de caritate. Îmbrăcate în rochii de epocă, polițistele au făcut tandem, la brațul colegilor, pe muzică de vals.
Bogdan Gheorghiță, purtătorul de cuvânt al IPJ Vaslui: "Am fost anul trecut la două cămine de bătrâni de pe Valea Prutului și ne-am gândit cum să facem să sporim donațiile colegilor noștri. Ne am gândit la un eveniment social".
Aniversarea a fost și ocazia pentru acordarea unor premii de performantă. În plus, 23 de polițiști au fost avansați în grad înainte de termen.
La final, sărbătoriții au ciocnit câte o cupă de șampanie.
Sursa: Pro TV
Etichete: politia romana,
Dată publicare:
26-03-2024 08:00